title: I Nyoman Kalér
text: I Nyoman Kalér minguasain jangkep makasami gamelan Bali miwah wikan antuk gending-gending pegongan, gendér, angklung, semar pagulingan, miwah sané liyanan. Saking kawikanan punika Nyoman Kalér ngawitin ngajahin saking warsa 1918. Kawikanan ipun ring seni tatabuhan ngaranayang makéhan ida ngaripta tatabuhan dumunan sadurung sesolahan ipun, sekadi Tabuh Telu (Demang Miring), Kebyar Dang (Mregapati), miwah Kebyar Dung (Panji Semirang). Kanikayang taler tatabuhan pangiring tari Panji Semirang madué kalih soroh, punika ring wagian papeson, miwah pangadeng/tetangisan.